Diari Oficial de la Generalitat Valenciana


Sumari del DOGV 4536, del 03-07-2003 (2003/7779)

Notificació a Agustín Zaragoza Mengual.
---------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7779


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Agustín Zaragoza Mengual. [2003/M7779]
  
Ja que no s'ha pogut notificar a Agustín Zaragoza Mengual en el domicili conegut per esta administració, la Resolució del cap del Servici d'Explotació i Conservació de Ports de 15 de maig 2003. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació.
  
«Consta a esta administració la falta de pagament en període voluntari de les tarifes portuàries per servicis prestats a l'embarcació referida.
  
Atés el que establix l'article 6.b de la vigent Llei 1/1999, de 31 de març, de la Generalitat Valenciana, de Tarifes Portuàries, en el sentit que la falta de pagament en període voluntari de les tarifes portuàries per servicis, la utilització dels quals haja sigut autoritzada, faculta l'administració per a suspendre el servici, retirar, immobilitzar o posar en port sec l'embarcació, tallar el subministrament i adoptar qualsevol altra mesura derivada de l'aplicació de la normativa d'explotació, prèvia notificació a l'interessat.
  
Atés que el que establix l'article 14.9 de les vigents Normes per a l'assignació de llocs d'amarratge de titularitat pública per a embarcacions esportives en els ports de gestió directa de la Generalitat Valenciana, publicades en el DOGV número 4.209, del 13 de març de 2002, aprovades per Decret 37/2002, de 5 de març, del Govern Valencià en el sentit que la baixa en l'assignació d'amarratge es produirà per falta d'atenció en el pagament de les tarifes portuàries en el període de pagament voluntari.
  
Fent ús de les facultats conferides per la Resolució de 23 de setembre de 2002, del director del Centre de Desenrotllament Marítim, publicada en el Diari Oficial de la Generalitat Valenciana número 4.352, de 8 d'octubre de 2002, sobre delegació d'atribucions en matèria d'assignació d'atracador d'embarcacions esportives, resolc
  
La baixa com a embarcació base en els amarratges d'ús públic del port de Dénia amb efectes de 31 de desembre de 2002 de l'embarcació de nom La Llobera, matrícula 7a - TA-3-85-86, i ordene la retirada d'esta de les instal·lacions portuàries de Dénia.
  
Si no és retirada l'embarcació, es procedirà a l'execució subsidiària per a la seua retirada i extracció, d'acord amb el que establix l'article 6.b de la Llei 1/1999, de 31 de març, de la Generalitat Valenciana, de Tarifes i els articles 95, 96, i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec seu, tant les despeses ocasionades per l'embarcació fins a la data com les generades per les operacions mencionades.
  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Esta resolució no posa fi a la via administrativa i es pot interposar-se recurs d'alçada davant del conseller d'Obres Públiques, Urbanisme i Transports en el termini d'un mes, comptador des de la data de notificació d'esta, sense perjuí de la utilització de qualsevol altre recurs que s'estime oportú.»